Ondrej Sliacky

Ondrej Sliacky (* 30. júl 1941, Banská Bystrica-Podlavice) je spisovateľ, literárny vedec, publicista, redaktor, šéfredaktor.

Životopis 
Študoval na Pedagogickej škole v Lučenci, 1959-1964 slovenčinu a históriu Na Filozofickej fakulte UK v Bratislave. Pôsobil ako redaktor týždenníka Kultúrny život, od 1970 redaktor vo vydavateľstve Mladé letá (redaktor v Zlatom máji a v Slniečku), od 1990 šéfredaktor časopisu Slniečko, od 1993 aj šéfredaktor revue o umení pre deti a mládež Bibiana, je profesorom na Pedagogickej fakulte UK v Bratislave a na Univerzite sv. Cyrila a Metoda v Trnave. V literárno-vednej oblasti sa postupne vyhraňoval ako historik literatúry pre deti a mládež. Knižne debutoval prácou Bibliografia slovenskej literatúry pre deti a mládež 1945-1964 (1965). Literárnohistorický zreteľ uplatnil v antológiách poézie pre deti, je zostavovateľom Slovníka slovenských spisovateľov pre deti a mládež (1970; 2., rozšírené vydanie 1979). V ďalších  literárnohistorických monografiách preskúmal začiatky beletristickej tvorby pre deti na Slovensku. Autor poviedkových kníh pre mládež, zastavovateľ antológie povstaleckých básnikov, prerozprával viaceré texty ľudovej slovesnosti, biblické a antické príbehy. Napísal rozhlasové a televízne hry, životopisné hry o Ľ. Podjavorinskej, J.G. Tajovskom, a J.  Murgašovi a rad literárnych adaptácií. S E. Gindlom napísal rozhlasovú hru, ktorú neskôr upravil na úspešný televízny film z horolezeckého prostredia Himalájí. V roku 1996 získal cenu Trojruža.

Ocenenia 
 niekoľko cien vydavateľstva Mladé letá 
 Cena Trojruža, 1996 
 Pocta Pavla Dobšinského, udelená ministrom kultúry Slovenskej republiky, 1995. 
 Cenu ministra kultúry SR za rok 2012, za celoživotnú tvorbu pre deti a výnimočný prínos do literárno-vednej činnosti v oblasti literatúry pre deti a mládež, apríl 2013.

Dielo 
 Bibliografia pre deti a mládež 1918-1944 (1970)
 Bibliografia pre deti a mládež 1778-1917 (1977)
 Ako dočiahnuť slnko (1968)
 Dcérka a mať (1968)
 Literatúra pre deti a mládež v národnom obrodení (1973)
 Dejiny slovenskej literatúry pre deti a mládež do roku 1945 (1970; 2., rozšírené vydanie 1990)
 Odpusťte, mamička (1974)
 Altamíra (1976)
 Krásna modrá mušľa (1977)
 Vynes na horu svoj hrob (1977)
 Šamajov memoriál (1978)
 Na koľajniciach (1979)
 Červená lentilka (1979)
 Priateľstvo (1979)
 Zlatá muzika - Antológia slovenskej poézie pre deti, zostavil Ondrej Sliacky, ilust. Maja Dusíková, Mladé letá, 1980 
 S pravidelným odletom (1980)
 O zakliatej žabe (1981)
 Papraďový kvet (1981)
 Šľachetný človek (1984)
 Ľudmilka (1987)
 Tá tajovská voda mútna 1-3 (1988)
 Tri ohnivé kone (1990)
 Zlatá panna (1993)
 Biblia pre deti a mládež - Čítanie zo Starého zákona (1996)
 Biblia pre deti a mládež - Čítanie z Nového zákona (1998), D & D Studio, ISBN 80967622016.
 Herakles (1995)
 Reverend (1991)
 Hovoriaci vtáčik, podtitul: nielen pre deti, (2008), Vydavateľstvo Matice slovenskej, ilustrácie: Bystrík Vančo, ISBN 80-8920-877-7 .
 Hodnoty súčasnej slovenskej literatúry pre deti a mládež, (2012), Literárne informačné centrum, ISBN 9788081190674.
 Maľovaná písanka, (2012), Matica Slovenská, ISBN 978-80-8128-059-7. 
 Divy Slovenska, podtitul: nielen pre deti, (2013), Matica Slovenská, ISBN 978-80-8128-078-8. 
 Slovenské obrázkové povesti Ondreja Sliackeho a Mariána Čapku, (2014), Matica Slovenská.
 Divy Slovenska II, podtitul: nielen pre deti, (2015), Matica Slovenská, ISBN 978-80-8115-224-5. 
 Pavel Dobšínský - život s rozprávkou, (2016), Dajama, ISBN 978-80-8136-057-2.
 Rozprávky nad zlato. Z pokladu Pavla Dobšinského, (2018), Matica Slovenská, ISBN 978-80-8115-267-2.

Články 
 O zošľachťovaní detskej dušičky. Pred 90 rokmi začal vMatici slovenskej vychádzať najobľúbenejší časopis slovenských detí, časopis Slovenské pohľady č. 6/2018

Literatúra 
 Slovenský literárny kalendár
 Výberová personálna bibliografia Ondrej Sliacky, Zostavili: Mgr. Antonia Bartošová, Mgr. Katarína Janečková, Akademická knižnica PdF UK vBratislave, 2016.

Referencie

Zdroj

Externé odkazy 
 Literárne informačné centrum
 Databazeknih.cz
 Sliacky: Dobšinský je mojou celoživotnou láskou, rozhovor, zurnal.pravda.sk

Osobnosti z Banskej Bystrice
Slovenskí publicisti
Slovenskí spisovatelia
Slovenskí redaktori
Šéfredaktori periodík na Slovensku